
RAPORT DE SPECIALITATE
privind aprobarea actualizării tarifelor aferente serviciului ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”, activitate delegată prin HCLMT nr. 162/10.05.2016

Având în vedere Expunerea de motive nr. SC2019-                         a Primarului Municipiului Timișoara și Proiectul de hotărâre privind aprobarea actualizării tarifelor aferente serviciului ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”, activitate delegată prin HCLMT nr. 162/10.05.2016. Facem următoarele precizări:

Consiliul Local al Municipiului Timişoara, prin Hotărârea nr. 162/10.05.2016, a aprobat delegarea gestiunii, prin atribuire directă, a serviciului ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara” către SC Drumuri Municipale Timişoara SA. Prin aceeaşi hotărâre s-a aprobat şi Contractul de delegare de gestiune, prin atribuire directă, a serviciului, tarifele aplicate, etc., iar prin HCLMT nr. 72/21.02.2017 şi HCLMT nr. 153/11.04.2019 s-a aprobat modificarea şi completarea Hotărârii nr. 162/10.05.2016.
Potrivit art. 3 alin. (1) din Legea serviciilor comunitare de utilităţi publice nr. 51/2006, serviciile de utilităţi publice sunt în responsabilitatea autorităţilor administraţiei publice locale sau, după caz, a asociaţiilor de dezvoltare intercomunitară având ca scop serviciile de utilităţi publice, conform mandatelor acordate acestora prin hotărâri ale autorităţilor deliberative ale unităţilor administrativ-teritoriale membre. Serviciile de utilităţi publice se organizează şi se gestionează cu respectarea prevederilor legale, potrivit hotărârilor adoptate de autorităţile deliberative ale unităţilor administrativ-teritoriale, în funcţie de gradul de urbanizare, de importanţa economico-socială a localităţilor, de mărimea şi de gradul de dezvoltare ale acestora şi în raport cu infrastructura tehnico-edilitară existentă..

În organizarea, funcţionarea şi dezvoltarea serviciilor de utilităţi publice interesul general al comunităţilor locale este prioritar. Prevederile prezentei legi vizează satisfacerea cât mai completă a cerinţelor utilizatorilor, protejarea intereselor acestora, întărirea coeziunii economico-sociale la nivelul comunităţilor locale, precum şi dezvoltarea durabilă a unităţilor administrativ-teritoriale (art. 3 alin. (2) din Legea serviciilor comunitare de utilităţi publice nr. 51/2006).

Autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, gestionarea şi funcţionarea serviciilor de utilităţi publice, precum şi în ceea ce priveşte crearea, dezvoltarea, modernizarea, reabilitarea şi exploatarea bunurilor proprietate publică sau privată a unităţilor administrativ-teritoriale care compun sistemele de utilităţi publice. (art. 8 alin. (1) din Legea serviciilor comunitare de utilităţi publice nr. 51/2006).

Serviciul pentru administrarea domeniului public şi privat este reglementat prin Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, si Hotărârea Guvernului nr. 955/2004 pentru aprobarea reglementărilor-cadru de aplicare a <LLNK 12002    71130 301   0 33>Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local

Potrivit art. 13 alin. (2) din Regulamentul – cadru de organizare şi funcţionare a serviciilor publice de administrare a domeniului public şi privat de interes local, aprobat prin Anexa 1 din Hotărârea Guvernului nr. 955/2004, gestiunea directă se realizează prin compartimente specializate, organizate în cadrul aparatului propriu al consiliului local, consiliului judeţean sau al Consiliului General al Municipiului Bucureşti, după caz, ori prin serviciile publice organizate în subordinea consiliilor locale, consiliilor judeţene sau a Consiliului General al Municipiului Bucureşti.                                                                                                         

Potrivit de art.2 lit.a) din O.G. nr.71/2002, serviciile de administrare a domeniului public si privat sunt definite ca reprezentând „totalitatea acţiunilor şi activităţilor edilitar-gospodăreşti prin care se asigură administrarea, gestionarea şi exploatarea bunurilor din domeniul public şi privat al unităţilor administrativ-teritoriale, altele decât cele date, potrivit legii, în administrarea altor servicii publice locale”. Acestea sunt destinate satisfacerii unor nevoi ale comunităţii locale, contribuie la ridicarea gradului de civilizaţie şi confort al acestora şi grupează activităţi edilitar-gospodăreşti şi acţiuni de utilitate şi interes public local, având ca obiect, printre altele, şi „instalarea, întreţinerea şi funcţionarea sistemelor de semnalizare şi dirijare a circulaţiei urbane, în vederea asigurării siguranţei traficului şi pentru fluidizarea acestuia", conform art.3 alin.1 lit. g) din O.G. nr.71/2002.

Potrivit art. 128 alin. (1) lit. b) şi c) din OUG nr. 195/2002 autoritatile administratiei publice locale iau masuri pentru instalarea, aplicarea şi întreţinerea mijloacelor de semnalizare rutieră şi a echipamentelor destinate siguranţei circulaţiei, conform standardelor în vigoare, ţinând evidenţa acestora; întocmesc şi actualizează planurile de organizare a circulaţiei pentru localităţile urbane şi iau măsuri pentru realizarea lucrărilor ce se impun în vederea asigurării fluentei şi siguranţei traficului, precum şi a reducerii nivelurilor de emisii poluante. 
Activitatea de semnalizare rutieră este delegată către SC Drumuri Municipale Timişoara SA prin HCLMT nr. 162/10.05.2016. Potrivit Contractului de delegare a gestiunii nr. SC2016-12094/26.05.2016 (art. 6, alin. 2), tarifele se vor actualiza periodic, conform legislaţiei în vigoare.

Tariful mediu  pe oră (prețul  manoperei)  pentru  Contractul  de delegare a gestiunii nr. SC2016-12094/26.05.2016  a fost actualizat tinand  seama de H.G. nr.  846/29.11 .2017, astfel  incepand  cu  01.01.2018 când s-a stabilit salariul de bază minim  brut  pe tara garantat  in plată  ca fiind  1.900 lei  lunar  pentru  un program  complet de lucru de  166,666 ore, in medie pe luna,  in anul 2018. Prin HCL  Timisoara nr.  10 din 30.01.2018 s-a actualizat  tariful mediu pe  ora la valoarea  de 22,80 lei/ora.
În cadrul O.U.G. nr. 114/2018  se  stabilește  că  în  perioada  1  ianuarie  2019  -  31 decembrie 2028 inclusiv, cota contribuției asiguratorii pentru muncă se reduce la nivelul cotei care se face venit la Fondul de garantare pentru plata creantelor salariale constituit în baza  Legii  nr. 200/2006 privind constituirea și utilizarea Fondului de garantare pentru plata creanțelor salariale, cu modificarile ulterioare, în cazul angajatorilor care desfasoară activitati în sectorul constructii și  care se încadreaza în conditiile prevăzute la art. 60 pct. 5 din Legea 227/2015 - Codul fiscal cu modificările și actualizările ulterioare, respectiv de la valoarea de 2,25% se reduce la valoarea de 0,3375%.
Conform O.U.G. nr. 114/ 2018 în perioada 1 ianuarie 2019- 31  decembrie  2019,  pentru domeniul construcțiilor, salariul de bază minim brut pe țară garantat în plată se stabileste în  bani, fără a include sporuri și alte adaosuri, la suma de 3.000 lei lunar, pentru  un program  normal  de lucru în medie de 167,333 ore pe lună, reprezentând 17,928  lei/ora. Asta inseamnă o creștere de 57,89% a salariului minim brut pe țară pentru domeniul construcțiilor față de cea mai recentă actualizare, respectiv  de  la  valoarea  de  1.900  lei  la  3.000 lei (tarif orar de la  11,40 lei/ora  la  17,928  lei/ora). Astfel, prin HCLMT nr. 153/11.04.2019 s-a aprobat actualizarea tarifelor, de la data adoptării hotărâri până la data de 31.12.2019, aferente serviciului ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”.
Prin adresa cu nr. 3367/04.06.2019, SC Drumuri Municipale Timişoara SA, solicită actualizarea tarifelor, având în vedere art. 71 din Legea nr. 50/2019 – Legea bugetului de stat pe anul 2019, care prevede că: 

”In anul 2019, incepand cu data intrarii in vigoare a prezentei legi, in conformitate cu prevederile art. 2206 alin. (6) din Legea nr. 227/2015 privind Codul fiscal, cu modificarile si completarile ulterioare, din contributia asiguratorie pentru munca incasata la bugetul de stat se distribuie lunar, pana la sfarsitul lunii in curs, o cota de:

   a) 12%, care se face venit la Fondul de garantare pentru plata creantelor salariale, constituit in baza Legii nr. 200/2006 privind constituirea si utilizarea Fondului de garantare pentru plata creantelor salariale, cu modificarile ulterioare;

   b) 17%, care se face venit la bugetul asigurarilor pentru somaj;

   c) 2%, care se face venit la Sistemul de asigurare pentru accidente de munca si boli profesionale;

   d) 21%, care se face venit la bugetul Fondului national unic de asigurari sociale de sanatate pentru plata concediilor medicale;

   e) 48%, care se face venit la bugetul de stat intr-un cont distinct.”


Astfel, începând cu data publicării Legii 50/2019, cota contribuției asiguratorii pentru muncă s-a redus de la valoarea de 0,3375% (2,25 x 15% = 0,3375%), la valoarea de 0,27% (2,25 x 12% = 0,27%), cotă ce trebuie evidențiată în recapitulația Listelor cu cantitățile de lucrări conform devizelor ofertă.

În acest context, urmare a modificării legislative prezentate anterior şi având în vedere prevederile art. 6 aliniatul (2), din Contractul de lucrări nr. SC2016-12904/26.05.2017 încheiat între Municipiul Timișoara și societatea noastră, care prevede că ”Tarifele se vor actualiza periodic, conform legislației în vigoare”, se impune actualizarea coeficientului cotei asiguratorii pentru muncă, în sensul scădereii acesteia, actualizare solicitată de Societatea Drumuri Municipale Timişoara SA.
Menţionăm faptul că în obiectul de activitate al SC Drumuri Municipale Timişoara SA se regăseşte activitatea de construcţii definită la codul CAEN 41.42.43 aşa cum rezultă din Actul Constitutiv nr. 710/31.01.2018 şi Certificatul constatator nr. 5861/23.01.2019.

Având în vedere cele mai sus menţionate, precum şi reducerea cotei asigurătorii pentru muncă, se impune aprobarea actualizării tarifelor aferente serviciului ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”, prin act adiţional la Contractul privind delegarea de gestiune nr. SC2016-12094/26.05.2016 aprobat prin HCLMT nr.  162/10.05.2016, modificată şi completă, după cum urmează: 
· Art. 6 alin. (1) din Contractul nr. SC2016-12904/26.05.2016 se modifică, astfel:              ,,(1) De la data aprobării prezentei până la data de 31.12.2019, tarifele actualizate pentru lucrările/serviciile care fac obiectul prezentului contract sunt evidenţiate în Devizele analitice întocmite pe categorii de lucrări aprobate de către Consiliul Local al Municipiului Timişoara şi care fac parte integranta din prezentul contract”.

